# เขตบางบอน
บางบอน เป็นหนึ่งในห้าสิบเขตของกรุงเทพมหานคร สภาพทั่วไปทางด้านตะวันออกของเขตเป็นแหล่งที่อยู่อาศัยหนาแน่นน้อยและหนาแน่นปานกลาง โดยมีย่านการค้าและเขตอุตสาหกรรมภายในพื้นที่ ส่วนทางด้านตะวันตกเป็นแหล่งที่อยู่อาศัยหนาแน่นน้อยและเขตเกษตรกรรม

 ที่ตั้งและอาณาเขต 
เขตบางบอนตั้งอยู่ทางทิศตะวันตกของฝั่งธนบุรี มีอาณาเขตติดต่อกับเขตการปกครองต่าง ๆ เรียงตามเข็มนาฬิกา ดังนี้
 ทิศเหนือ ติดต่อกับเขตหนองแขม เขตบางแค และเขตภาษีเจริญ มีคลองหนามแดงและคลองบางโคลัดเป็นเส้นแบ่งเขต
 ทิศตะวันออก ติดต่อกับเขตจอมทอง มีคลองวัดสิงห์เป็นเส้นแบ่งเขต
 ทิศใต้ ติดต่อกับเขตบางขุนเทียน มีทางรถไฟสายวงเวียนใหญ่–มหาชัยเป็นเส้นแบ่งเขต
 ทิศตะวันตก ติดต่อกับอำเภอเมืองสมุทรสาครและอำเภอกระทุ่มแบน (จังหวัดสมุทรสาคร) มีแนวแบ่งเขตการปกครองระหว่างกรุงเทพมหานครกับจังหวัดสมุทรสาครเป็นเส้นแบ่งเขต

 ประวัติ 
บางบอนในอดีตเป็นชื่อหมู่บ้านแห่งหนึ่งที่มีความเก่าแก่อย่างน้อยตั้งแต่สมัยต้นกรุงรัตนโกสินทร์ โดยมีหลักฐานเป็นวรรณคดีหลายเรื่องที่กล่าวถึง ได้แก่ โคลงนิราศทวาย (โคลงนิราศไปแม่น้ำน้อย) ของพระพิพิธสาลีในสมัยรัชกาลที่ 1โคลงนิราศทวาย  จากตู้หนังสือเรือนไทย. โคลงนิราศนรินทร์ ของนายนรินทรธิเบศร์ (อิน) ในสมัยรัชกาลที่ 2นิราศนรินทร์ จากวิกิซอร์ซ. และ นิราศเมืองเพชร ของสุนทรภู่ในสมัยรัชกาลที่ 4เนื่องจากการเดินทางทางน้ำเพื่อจะทะลุออกไปยังแม่น้ำท่าจีนในแถบนี้จะใช้คลองด่าน คลองสนามชัย และคลองมหาชัยเป็นหลัก หมู่บ้านบางบอนในนิราศทั้งสามเรื่องจึงน่าจะตั้งอยู่ตรงปากคลองบางบอนแยกจากคลองวัดสิงห์หรือริมคลองสนามชัย (ระหว่างวัดไทร วัดสิงห์ และวัดกก) เช่นเดียวกับหมู่บ้านรายทางแห่งอื่น ๆ ที่ผู้ประพันธ์กล่าวถึง ซึ่งในปัจจุบัน พื้นที่ย่านนั้นส่วนใหญ่อยู่ในเขตจอมทองและเขตบางขุนเทียน ไม่เกี่ยวข้องกับท้องที่เขตบางบอนหรือแขวงบางบอนโดยตรง ต่อมาเมื่อมีการจัดการปกครองส่วนภูมิภาคโดยแบ่งออกเป็นมณฑล จังหวัด อำเภอ ตำบล และหมู่บ้าน บางบอนจึงกลายมาเป็นท้องที่การปกครองของอำเภอบางขุนเทียน จังหวัดธนบุรี โดยในพื้นที่แถบนี้รวมทั้งพื้นที่ใกล้เคียงมีการปรับเปลี่ยนเขตการปกครองหลายครั้ง ในที่สุดเมื่อ พ.ศ. 2483 ทางราชการได้ยุบรวมท้องที่ตำบลบางบอนเหนือ ตำบลบางบอนใต้ และตำบลแสมดำเข้าด้วยกันและตั้งเป็น ตำบลบางบอน ขึ้น 

ใน พ.ศ. 2514 จังหวัดธนบุรีถูกรวมเข้ากับจังหวัดพระนคร เปลี่ยนฐานะเป็นนครหลวงกรุงเทพธนบุรี และใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้เปลี่ยนการเรียกหน่วยการปกครองใหม่ด้วย ตำบลบางบอนจึงได้รับการเปลี่ยนแปลงฐานะเป็น แขวงบางบอน และอยู่ในเขตการปกครองของสำนักงานเขตบางขุนเทียน

ภายหลังในเขตบางขุนเทียนมีความเจริญและมีประชากรหนาแน่นขึ้นมาก เพื่อให้การปกครองและการอำนวยความสะดวกแก่ประชาชนเป็นไปอย่างมีประสิทธิภาพ ในวันที่ 14 ตุลาคม พ.ศ. 2540 กระทรวงมหาดไทยจึงประกาศแยกพื้นที่แขวงบางบอนออกจากเขตบางขุนเทียนตั้งเป็น เขตบางบอน โดยสำนักงานเขตบางบอนได้เปิดให้บริการตั้งแต่วันที่ 6 มีนาคม พ.ศ. 2541 เป็นสำนักงานเขตลำดับที่ 50 ของกรุงเทพมหานคร เดิมตั้งอยู่ที่อาคารตลาดสดเทพยดาอารักษ์ หมู่ที่ 4 แขวงบางบอนสำนักงานเขตบางบอน. "ประวัติความเป็นมา." [ออนไลน์]. เข้าถึงได้จาก: http://203.155.220.239/subsite/index.php?strOrgID=001057&strSection=aboutus&intContentID=549 [ม.ป.ป.]. สืบค้น 7 มีนาคม 2555. ต่อมาใน พ.ศ. 2547 ได้ย้ายมาตั้งสำนักงานเขตถาวรที่ซอยเอกชัย 135/1 หมู่ที่ 3 แขวงบางบอน

 การแบ่งเขตการปกครอง 
เมื่อวันที่ 26 กรกฎาคม พ.ศ. 2560 กรุงเทพมหานครได้ประกาศยุบแขวงบางบอนและตั้งแขวงขึ้นใหม่ 4 แขวง โดยมีถนนเอกชัยและถนนกาญจนาภิเษกฝั่งตะวันตกเป็นเส้นแบ่งเขตและให้มีผลบังคับใช้ในวันเดียวกัน ส่งผลให้เขตบางบอนในปัจจุบันประกอบด้วยแขวงดังต่อไปนี้

หมายเลขอักษรไทยอักษรโรมันพื้นที่ (ตร.กม.)จำนวนประชากร (ธันวาคม 2566)ความหนาแน่นประชากร (ธันวาคม 2566)แผนที่บางบอนเหนือBang Bon Nuea15.20322,4721,478.13150px|แผนที่บางบอนใต้Bang Bon Tai8.93923,9972,684.53คลองบางพรานKhlong Bang Phran 5.42330,8085,680.99คลองบางบอนKhlong Bang Bon 5.18022,9264,425.87ทั้งหมด34.745100,2032,883.96

 ประชากร 
 สถิติประชากรตามทะเบียนราษฎรเขตบางบอนสำนักบริหารการทะเบียน. กรมการปกครอง. กระทรวงมหาดไทย. "จำนวนประชากรและบ้าน." [ออนไลน์]. เข้าถึงได้จาก: http://stat.dopa.go.th/xstat/popyear.html 2556. สืบค้น 3 เมษายน 2556. ปี (พ.ศ.)  ประชากร  การเพิ่มและการลด 2541  69,829  แบ่งเขต 2542  72,726  +2,897 2543  76,040  +3,314 2544  79,765  +3,725 2545  84,660  +4,895 2546  89,140  +4,480 2547  93,216  +4,076 2548  96,723  +3,507 2549  99,348  +2,625 2550  101,263  +1,915 2551  102,963  +1,700 2552  103,470  +507 2553  104,535  +1,065 2554  104,768  +233 2555  105,161  +393 2556  106,085  +924 2557  107,140  +1,055 2558  107,397  +257 2559  107,136  -261 2560  107,118  -18 2561  106,919  -199 2562  105,684  -1,235 2563  104,366  -1,318 2564  102,635  -1,731 2565  101,246  -1,389 2566  100,203  -1,043

 การคมนาคม 
ถนนสายหลักในพื้นที่เขตบางบอน ได้แก่
 ถนนกาญจนาภิเษก (ทล.9) และทางคู่ขนาน (ทล.3901 และ 3902)
 ถนนเอกชัย (ทล.3242)
 ถนนบางขุนเทียน
 ถนนบางบอน 1
 ถนนกัลปพฤกษ์ (ทางหลวงชนบท กท.1001)

ส่วนทางสายรองและทางลัด ได้แก่ 

 ถนนบางบอน 2
 ถนนบางบอน 3
 ถนนบางบอน 4
 ถนนบางบอน 5
 ถนนพรมแดน (เอกชัย 131)
 ถนนพรหมราษฎร์ และซอยพระรามที่ 2 ซอย 82 (รางโพธิ์)
 ถนนมนธาตุราชศรีพิจิตร์ และซอยพระยามนธาตุราชศรีพิจิตร์ แยก 35
 ซอย 001 กาญจนาภิเษก 3 (วัดนินสุขาราม / ถนนวัดม่วง-บางบอน 2)

 ซอย 001 กาญจนาภิเษก 6 / ซอยเอกชัย 76 (หมู่บ้านเอสเค)
 ซอยเอกชัย 46 (สังข์สิทธิ์นิเวศน์)
 ซอยเอกชัย 69 (โรงเรียนวิชัยวิทยา)
 ซอยเอกชัย 83/1 (ศิริวงศ์)
 ซอยเอกชัย 119 (วัดบางบอน)
 ซอยเอกชัย 132 (ศิรินุสรณ์)
 ซอยบางบอน 1 ซอย 20 / ซอยกำนันแม้น 13 (กำนันแม้น 3)
 ซอยบางบอน 3 ซอย 5 / ซอยบางบอน 4 ซอย 14 (บ้านนายเหรียญ)
 ซอยบางบอน 5 ซอย 5 (โรงเรียนนวลนรดิศฯ)
 ซอยบางบอน 5 ซอย 7 (ถนนสมเด็จพระนเรศวรมหาราช)

 สถานที่สำคัญ 
thumb|วัดบางบอน
 กองกำกับการตำรวจม้า
 เรือนจำพิเศษธนบุรี
 ทัณฑสถานหญิงธนบุรี
 สำนักงานประกันสังคม กรุงเทพมหานคร เขตพื้นที่ 7
 วัดบางบอน
 วิทยาลัยเทคนิคราชสิทธาราม
 โรงเรียนสารสาสน์วิเทศบางบอน
 โรงเรียนศึกษานารีวิทยา
 โรงเรียนนวลนรดิศวิทยาคมรัชมังคลาภิเษก
 สถานีตำรวจนครบาลแสมดำ
 สถานีตำรวจนครบาลบางบอน

 ทางน้ำ 

 คลองบางบอน
 คลองบางโคลัด
 คลองหนามแดง
 คลองบางพราน
 คลองวัดสิงห์
 คลองพระยาราชมนตรี
 คลองสะแกงาม
 คลองลาดลำภู (รางสะแก)

 คลองพิมพ์เสงี่ยม
 คลองนายผล
 คลองเจือศักดิ์
 คลองสรศักดิ์
 คลองรางไผ่
 คลองขวาง
 คลองเลนเปน
 คลองสาเก

 เศรษฐกิจ 
เกษตรกรรมเป็นสิ่งที่สำคัญในเขตนี้ พืชที่ปลูกได้แก่ มะม่วงน้ำดอกไม้มัน มะพร้าว กล้วยไม้ และดอกบัว เป็นต้นสนุก! ออนไลน์. "สองเท้าพาเดิน: ชีวิตชาวสวนและแหล่งผลิตดอกไม้ย่านบางบอน." [ออนไลน์]. เข้าถึงได้จาก: http://travel.sanook.com/bangkok/bangkok_08195.php. [ม.ป.ป.]. สืบค้น 30 มีนาคม 2555.